ACG จัดประชุมผถห. รูปแบบออนไลน์ 19 เม.ย.นี้ หวังเว้นระยะห่าง ป้องกัน “โควิด”
ACG จัดประชุมผถห. รูปแบบออนไลน์ 19 เม.ย.นี้ หวังเว้นระยะห่าง ป้องกัน "โควิด"
10 เม.ย. 2564

บริษัท ออโตคอร์ป โฮลดิ้ง จำกัด (มหาชน) หรือ ACG เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามที่ประชุมคณะกรรมการบริษัท ครั้งที่ 1/2564 เมื่อวันที่ 22 กุมภาพันธ์ 2564 ได้มีมติกำหนดวันประชุมผู้ถือหุ้นประจำปี 2564 ในวันที่ 19 เม.ย.64 เวลา 10.00 น. ณ ห้อไพรซ์ รูม ชั้น 2 โรงแรมไอบิส สไตล์ กรุงเทพฯ รัชดา
โดยมอบอำนาจให้ประธานเจ้าหน้าที่บริหารของบริษัทดำเนินการจัดส่งหนังสือเชิญประชุมไปยังผู้ถือหุ้นและนายทะเบียนบริษัทจำกัดมหาชนจำกัด รวมทั้งประกาศโฆษณาหนังสือเชิญประชุมดังกล่าวในหนังสือพิมพ์ก่อนการประชุมเพื่อให้เป็นไปตามกฎหมายและข้อบังคับของบริษัท ซึ่งที่ได้ดำเนินการจัดส่งหนังสือเชิญประชุมและประกาศลงในหนังสือพิมพ์เรียบร้อยแล้ว แต่เนื่องด้วยสถานการณ์การแพร่ระบาดโรคติดเชื้อไวรัสโคโรนา 2019 (COVID-19) ที่เริ่มทวีความรุนแรงขึ้น บริษัทมีความตระหนักถึงและห่วงใยต่อสุขภาพของผู้ถือหุ้น และผู้ที่มีส่วนร่วมในการจัดประชุมเป็นอย่างยิ่ง
ด้วยเหตุนี้ บริษัทจึงขอเปลี่ยนแปลงรูปแบบการจัดประชุมสามัญผู้ถือหุ้นประจำปี 2564 เป็นการประชุมผ่านสื่ออิเล็กทรอนิกส์ (e-AGM) โดยหนังสือเชิญประชุมและเอกสารประกอบการประชุมที่ได้จัดส่งให้แก่ผู้ถือหุ้นแล้วนั้น ยังคงใช้ตามเดิม ยกเว้น สถานที่จัดประชุมและแผนที่แสดงสถานที่จัดประชุมสามัญผู้ถือหุ้นประจำปี 2564
โดยกำหนดให้การประชุมสามัญผู้ถือหุ้นประจำปี 2564 ของบริษัท ยังคงเป็นวันและเวลาเดิม คือ วันจันทร์ที่ 19 เม.ย.64 เวลา 10.00 น. และระเบียบวาระเดิม
ทั้งนี้ ผู้ถือหุ้นสามารถลงทะเบียนสำหรับการประชุม e-AGM ได้ โดยการกรอกแบบฟอร์มลงทะเบียน และส่งที่ Email [email protected] ภายในวันที่ 15 เมษายน 2564
โดยสามารถดาวน์โหลดเอกสารหรือแบบฟอร์มต่างๆ เช่น
– แบบฟอร์มส่งคำถามล่วงหน้า
– แบบฟอร์มลงทะเบียนสำหรับการประชุม
– หนังสือมอบฉันทะแบบ ก ข ค
– ข้อปฏิบัติสำหรับการเข้ารวมประชุมผู้ถือหุ้นผ่านสื่ออิเล็กทรอนิกส์ (e-AGM) และการมอบฉันทะ
ได้ที่
https://www.autocorpgroup.com/th/investor-relations/shareholder-information/shareholders-meeting